
Z A P I S N I K
s  17. sjednice Vijeća Mjesnog odbora Buzin, održane dana 20. listopada 2022. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Vid Ban, Meri Kralj, Stjepan Kranjčina

NENAZOČNI ČLANOVI VIJEĆA:

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati te otvara 17. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 4 glasa ˝ZA˝, Vijeće prihvaća tekst Zapisnika 16. sjednice održane 19. rujna 2022. godine. 


USVAJANJE DNEVNOG REDA

Bez rasprave, sa 4 glasa ˝ZA˝, Vijeće prihvaća predloženi Dnevni red za 17. sjednicu Vijeća Mjesnog odbora Buzin.

Usvajanje Dnevnog reda:

D N E V N I   R E D

1. Prijedlozi za uvrštenje u Program građenja komunalne infrastrukture na području
Grada Zagreba u 2023. godini – zaključak, donosi se
2. Prijedlozi za uvrštenje u Program održavanja javnih prometnih površina, građevina i
uređaja javne namjene, javne rasvjete te izvanrednog održavanja nerazvrstanih cesta na
području Grada Zagreba u 2023. – zaključak, donosi se
3. Postavljanje prometnih znakova na području naselja Buzin - zaključak, donosi se
4. Zahtjev za hitnu sanaciju dječje sprave - zaključak, donosi se
5. Pitanja, prijedlozi i obavijesti


Ad. 1. Prijedlozi za uvrštenje u Program građenja komunalne infrastrukture na području Grada Zagreba u 2023. godini – zaključak, donosi se

Članovi Vijeća od Predsjednika usmeno su informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (5 „za“) donosi


Z A K LJ U Č A K
o Prijedlozima za uvrštenje u Program građenja komunalne infrastrukture na području 
Grada Zagreba u 2023. godini

1. Vijeće Mjesnog odbora Buzin raspravljalo je o Prijedlozima za uvrštenje u Program građenja komunalne infrastrukture na području Grada Zagreba u 2023. godini.

2. Vijeće Mjesnog odbora Buzin predlaže da su u Program građenja komunalne infrastrukture na području Grada Zagreba u 2023. godini uvrste sljedeći prioriteti:
· Rekonstrukcija pješačke staze duž Av. V. Holjevca od križanja s ulicom Buzinski prilaz do “Ulice 13” po UPU (tj. do nadvožnjaka iznad ranžirnog)
· Projektna dokumentacija za izgradnju nogostupa u ulici Buzinski prilaz, od ulice Bani do Buzinskog prilaza 22
· Upuštanje rubnog kamena kod BP Tifon te kod križanja Av. V. Holjevca/južni krak spojne ceste s autocestom
· Upuštanje rubnog kamen na pješačkoj stazi kod križanja Av. V. Holjevca / Bani

3. Vijeće Mjesnog odbora Buzin traži da se nastavi realizacija započetih prijedloga iz Program građenja komunalne infrastrukture na području Grada Zagreba u 2022. godini, i to:
· Gradnja dva desna skretanja na raskrižju Av. V. Holjevca / Ulica Mladosti / Buzinski prilaz
· Tehnička dokumentacija za gradnju nogostupa u ulici Krčmarići 
· Tehnička dokumentacija za gradnju kružnog toka (okretišta) u Ulici Mladosti I. odvojak

4. Ovaj Zaključak dostavlja se na znanje Vijeću Gradske četvrti Novi Zagreb-istok, Gradskom uredu za mjesnu samoupravu, civilnu zaštitu i sigurnost te Gradskom ureda za obnovu, izgradnju, prostorno uređenje, graditeljstvo, komunalne poslove i promet.






Ad. 2. Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. – zaključak, donosi se

Članovi Vijeća od Predsjednika usmeno su informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o Prijedlozima za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godinu

1. Vijeće Mjesnog odbora Buzin raspravljalo je o Prijedlozima za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godinu.

2. Vijeće Mjesnog odbora Buzin predlaže da se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godinu uvrste sljedeći prioriteti:
· Zamjena preostalih drvenih stupova javne rasvjete sa betonskim 
· Zamjena nadstrešnica – autobusna stanica javnog gradskog prijevoza kod ulice Bani i autobusna stanica školskog autobusa kod križanja B. cesta / Cebini
· Izvanredno održavanje kolnika ulice Buzinski prilaz – odvojak (oko 410 x 6 m kolnika)

3. Vijeće Mjesnog odbora Buzin traži da se nastavi realizacija započetih prijedloga iz Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godinu, i to:
· Sanacija dijela oštećenog kolnika Av. V. Holjevca (D30) u zoni raskrižja s ulicom Buzinska cesta

4. Ovaj Zaključak dostavlja se na znanje Vijeću Gradske četvrti Novi Zagreb-istok, Gradskom uredu za mjesnu samoupravu, civilnu zaštitu i sigurnost te Gradskom ureda za obnovu, izgradnju, prostorno uređenje, graditeljstvo, komunalne poslove i promet.








Ad. 3. Postavljanje prometnih znakova na području naselja Buzin - zaključak, donosi se
Članovi Vijeća od Predsjednika usmeno su informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o postavljanje prometnih znakova 
na području naselja Buzin 

1. Vijeće Mjesnog odbora Buzin raspravljalo je o postavljanju prometnih znakova na području naselja Buzin.

2. Vijeće Mjesnog odbora Buzin traži da se na području naselja Buzin postavi prometni znak koji označava mjesto prema kojem vodi cesta na koju putokaz upućuje, odnosno za naselja jugo - jugozapadno od naselja Buzin.

3. Vijeće Mjesnog odbora Buzin traži da se na području naselja Buzin postavi prometni znak koji označava naziv naselja Buzin u koje ulazi cesta i granicu od koje počinje naselje Buzin te prometni znak koji označava mjesto na kojem završava naselje kroz koje prolazi cesta, i to na jugo – jugozapadnom dijelu naselja Buzin.

4. Vijeće Mjesnog odbora Buzin traži da se razmotri mogućnost postavljanja pješačkog prijelaza na lokaciji između Buzinske ceste 49 i 58 kako bi se povećala sigurnosti djece obzirom da se navedenoj lokaciji djeca češće nalaze i u većem se broju kreću. Vijeće Mjesnog odbora Buzin napominje da postoji prijedlog izgradnje stajališta školskog autobusa u neposrednoj blizini predložene lokacije, međutim nije dobilo uvid u dokumentaciju projekta, stoga nema saznanja da li je planiran pješački prijelaz u sklopu predmetnog projekta.

5. Ovaj Zaključak dostavlja se na znanje Vijeću Gradske četvrti Novi Zagreb-istok, Gradskom uredu za mjesnu samoupravu, civilnu zaštitu i sigurnost te Gradskom ureda za obnovu, izgradnju, prostorno uređenje, graditeljstvo, komunalne poslove i promet.









Ad. 4. Zahtjev za hitnu sanaciju dječje sprave - zaključak, donosi se
Članovi Vijeća od Predsjednika usmeno su informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o hitnoj sanaciji dječje sprave

1. Vijeće Mjesnog odbora Buzin raspravljalo je o hitnoj sanaciji dječje sprave.

2. Vijeće Mjesnog odbora Buzin traži da se što hitnije izvrši zamjena dječje sprave – ljuljačke te potpuna zamjena podloge na lokaciji Buzinska cesta 4 – park Pijovčina, obzirom da ista više nije sigurna za uporabu te predstavlja izravnu opasnost po život korisnika.

3. Vijeće Mjesnog odbora Buzin traži da se što hitnije izvrši zamjena oštećene klupice s naslonom na lokaciji nasuprot adrese Buzinska cesta 1.

4. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu, civilnu zaštitu i sigurnost te Zagrebačkom holdingu d.d. – podružnici Zrinjevac.






















Ad. 5. Pitanja, prijedlozi i obavijesti

Predsjednik otvara raspravu.
Pitanja i prijedlozi članova Vijeća:

	Član Vijeća
	Komentar

	Juraj Ban
	Izvještava da je 14.09.2022. godine upućen dopis putem elektroničke pošte (GU za mjesnu samoupravu, GČ Novi Zagreb-istok te u ponovljenom upitu i GU za obnovu, izgradnju, prostorno uređenje, graditeljstvo, komunalne poslove i promet) kojim je zatražena informacija o predmetu »uređivanje nogostupa u Ulici Cebini« i »uređivanje autobusnog stajališta na Buzinskoj cesti« te je zatražena projektna dokumentacija na uvid. Nakon trećeg ponavljanja upita, informacija i dokumentacija nije dostavljena.

	Juraj Ban
	Izvještava da je upućen dopis putem elektroničke pošte Vodoopskrbi i odvodnji u vezi problema odvodnje oborinskih voda tijekom obilnih kiša kojim je zatražena informacija o statusu Projekta Zagreb, odnosno izgradnji Kolektora II. Paralele te druge informacije u vezi odvodnje otpadnih voda na području MO Buzin. Do ove sjednice nije zaprimljen odgovor.

	Juraj Ban
	Izvještava da je upućen dopis putem elektroničke pošte Gradskom uredu za upravljanje imovinom i stanovanje u vezi korištenja poslovnih prostorija na adresi Buzinska cesta 20 te u vezi mogućnosti uvođenja grijanja u prostorije koje koristi DVD Buzin. 

	Juraj Ban
	Izvještava da je upućen dopis putem elektroničke pošte Gradskom uredu za obnovu, izgradnju, prostorno uređenje, graditeljstvo, komunalne poslove i promet te Gradskom uredu za katastar i geodetske poslove u vezi upita fizičke osobe s područja naselja Buzin radi upisa puta prema zemljištu kako bi vlasnik  zemljišta mogao ostvariti prava za raspolaganje zemljištem.

	Juraj Ban
	Izvještava da je upućen dopis putem elektroničke pošte Gradskom uredu za obnovu, izgradnju, prostorno uređenje, graditeljstvo, komunalne poslove i promet u vezi izmještanja prometnog znaka horizontalne signalizacije u ulici Buzinski prilaz.




Obzirom da više nije bilo pitanja, prijedloga i obavijesti, Sjednica je završena u 19:00 sati.
Zapisnik sastavio:							
Juraj Ban, mag. geogr.

